b'\n_START_ARTICLE_\nJohann Ludwig Bach\n_START_SECTION_\nLiv\n_START_PARAGRAPH_\nJohann Ludwigs far, Jacob Bach (1655\xe2\x80\x931718, kalt \xc2\xabRuhlaer Bach\xc2\xbb), var organist og kantor.  Johann Ludwig hadde to s\xc3\xb8nner og en s\xc3\xb8nnes\xc3\xb8nn (Johann Philipp Bach) som alle var aktive som organister og pastellmalere i Meiningen._NEWLINE_Fra 1688 til 1693 gikk Johann Ludwig Bach p\xc3\xa5 gymnaset i Gotha. I 1699 ble han \xc2\xabHoboist und Laquay\xc2\xbb ved hoffet i Meiningen der han trolig fikk undervisning i  komposisjons av kapellmester Georg Caspar Sch\xc3\xbcrmann. Fra 1703 var Bach kantor og l\xc3\xa6rer for hoffets pasjer, og ble i 1709 utnevnt som \xc2\xabCapell Inspector\xc2\xbb med ansvar for musikkinstrumentene og for komposisjon av verdslige verk. I 1711 fikk han posten som kapellmester ved Meininger Hofkapelle.\n_START_SECTION_\nVerk\n_START_PARAGRAPH_\nTakket v\xc3\xa6re Johann Sebastian Bachs avskrifter er to messer og 24 av Johann Ludwig Bachs kantater bevart. _NEWLINE_J.S. Bach oppf\xc3\xb8rte over et lengre tidsrom i 1726 atten av sin slektnings kantater i Leipzig. Kantaten Denn du wirst meine Seele nicht in der H\xc3\xb6lle lassen ble tidligere antatt \xc3\xa5 v\xc3\xa6re av J. S. Bach og er oppf\xc3\xb8rt som BWV 15 i Wolfgang Schmieder verkfortegnelse, men er trolig av Johann Ludwig.  J. S. Bach skrev ogs\xc3\xa5 ny musikk til sju andre tekster fra Meinigens kantate\xc3\xa5rgang 1719. _NEWLINE_Det finnes ingen systematisk fortegnelse over Johann Ludwig Bachs verk, de er derfor nummerert i den rekkef\xc3\xb8lge de er blitt oppdaget.\n_START_SECTION_\nInstrumentalmusikk\n_START_PARAGRAPH_\nSom kapellmester m\xc3\xa5 Johann Ludwig ha komponert et stort antall instrumentalverk, men bare en Ouverture a 4 i G-dur fra 1715 og en Concerto f\xc3\xbcr 2 Violinen und Streicher i D-dur er bevart.'